EkBass/fiwiki-20250220-pages-articles huggingface dataset:
Heatmasters

Heatmasters Oy on kansainvälinen metallien hitsauksen esi- ja jälkilämmityspalveluiden ja laitteiden toimittaja energia-, sellu- ja paperi- ja kemianteollisuuteen sekä prosessilaitevalmistajille ja konepajoille. Heatmasters oli aikaisemmin osa sijoitusyhtiötä Panostaja Oyj, joka on listattu NASDAQ OMX Helsingin pörssissä, HEX. Panostaja Oyj, vuosikertomus, 2014, http://www.panostaja.fi/index.php?id=293 Heatmasters on Suomen Hitsausteknillinen Yhdistys ry:n sekä Teknologiateollisuus ry:n jäsenyritys. Suomen Hitsausteknillinen Yhdistys ry http://www.shy- hitsaus.net/SHY/Yritysjayhteis%C3%B6j%C3%A4senet/tabid/3251/Default.aspx , Teknologiateollisuus ry http://teknologiateollisuus.fi/fi/jäsenet/jäsenluettelo Yritys on luottoluokitettu korkeimpaan AAA-luottoluokkaan. ESS, 2015, http://www.ess.fi/yrityselamaa/2015/03/19/nama-7-paijathamalaista-yritysta- nousivat-parhaaseen-luokkaan--katso-lista Yrityksen edustajat luennoivat lämpökäsittelystä teknisissä oppilaitoksissa ja aikuiskoulutuskeskuksissa EWF:n European Welding Federation auditoimilla kursseilla. SHY:n kurssidokumentti, http://www.shy- hitsaus.net/Portals/shy/dokumentit/EWF%20Lämpökäsittelijän%20koulutus%20AEL_uusi_201208171.pdf Luennot on suunniteltu hitsausinsinööreille ja hitsausvalvojille antamaan käytännön tietoja standardin EN ISO 17663 soveltamisesta. Lisäksi yrityksessä toteutetaan työssäoppiminen Koulutuskeskus Salpaus kanssa.ESS, 2015, http://www.ess.fi/yrityselamaa/2015/04/22/hameen-yritykset-kaipaavat- positiivisia-signaaleja == Historia == Heatmastersin perusti vuonna 1974 Eero Jääskeläinen. Yrityksen alkuperäinen nimi oli Oy Lämpökäsittely Ab. Se oli Suomen ensimmäinen kaupallinen lämpökäsittelypalveluiden tarjoaja. Vuonna 1982 yritys julkaisi ensimmäiset omat tuotteensa: mikroprosessoriohjatun lämpötilansäätimen ja kuusikanavaisen lämpökäsittelyautomaatin. Myöhemmin, 1995, tytäryhtiö Heatmasters Oy perustettiin erikoistumaan korkean teknologian tuotteiden kehittämiseen ja myyntiin. Vuonna 1993 yritys laajensi Varkauteen ja aloitti lämpökäsittelyuunien operoinnin A. Ahlströmin kattilatehtaan tiloissa.Henkeäsalpaava satavuotias, Tarinoita Lahdesta, Pesämuna Oy, 2005, ISBN 951-98748-6-0 Yritys perusti tytäryhtiöt Göteborgiin Ruotsiin (1995) ja Sosnowichiin Puolaan (1997). Yhteisyritys Tallinnaan Viroon perustettiin vuonna 2002. Sijoitusyhtiö Panostaja Oyj hankki Heatmasterin omistukseensa vuonna 2007. Heatmasters myytiin suomalaiselle sijoittajaryhmälle vuonna 2021. == Lähteet == == Aiheesta muualla == * Heatmastersin kotisivu * Panostaja Oyj:n kotisivu * Panostaja_vuosikertomus_2014.pdf * The European Federation for Welding Luokka:Suomalaiset metalliteollisuusyhtiöt
Mimoun Azaouagh

Mimoun Azaouagh (s. 17. marraskuuta 1982 Beni SidelMimoun Azaouagh Transfermarkt-sivustolla ) on saksalais-marokkolainen jalkapalloilija, pelipaikaltaan keskikenttäpelaaja. Hän on ollut kauden 2013–2014 jälkeen vapaa pelaaja. Azaouagh on 175 senttimetriä pitkä ja painaa 70 kilogrammaa. Azaouagh edusti juniorina FSV Frankfurtia, Eintracht Frankfurtia ja 1. FSV Mainz 05:ttä.Mimoun Azaouagh Kickerin sivuilla Ammattilaisuransa hän aloitti Mainzissa. Azaouagh on pelannut Bundesliigassa 105 ottelua Mainzin, FC Schalke 04:n ja VfL Bochum 1848:n riveissä sekä 2. Bundesliigassa 87 ottelua edustaen Mainzia, Bochumia ja 1. FC Kaiserslauternia. == Lähteet == Luokka:Marokkolaiset jalkapalloilijat Luokka:Saksalaiset jalkapalloilijat Luokka:Vuonna 1982 syntyneet Luokka:Elävät henkilöt
Lacistemataceae

Lacistemataceae on pieni trooppisen Amerikan kasviheimo koppisiemenisten Malpighiales-lahkossa.Stevens 2001 , viittaus 11.2.2015 == Tuntomerkit == Heimon kasvit ovat ainavihantia puita, joihin kerääntyy alumiinia. Lehtiasento on kaksirivinen, ja lehdet ovat korvakkeellisia ja tavallisesti hammaslaitaisia. Kukinto on terttumainen tai tiheän tähkämäinen; joskus kukat ovat kolmen ryhmissä. Kukat ovat pieniä ja niissä on 1–6 kuppimaista kehälehteä yhtenä kiehkurana ja yksi hede, jonka ponnen puoliskot (teekat) ovat enemmän tai vähemmän erillisiä ja jopa varrellisia. Sikiäimeen liittyy lyhythaarainen vartalo ja siinä on muutama paksu- ja pitkävartinen siemenaihe kärki-istukoissa. Hedelmä on 1–3-siemeninen kota; siemenkuori on toisinaan mehevä. == Levinneisyys == Heimo kasvaa Amerikan trooppisissa osissa Isoilla Antilleilla ja Meksikosta eteläänhttp://www.mobot.org/mobot/research/apweb/maps/Lacistemataceae.gif. == Luokittelu == Lacistemataceae koostuu kahdesta suvusta (Lacistema ja Lozania)http://data.kew.org/cgi-bin/vpfg1992/genlist.pl?LACISTEMATACEAE ja 14 lajista. Suvut ovat ehkä noin 19,8 miljoonaa vuotta vanhoja. Heimon lähimmät sukulaiset ovat pajukasvit (Salicaceae), joiden kanssa Lacistemataceae kuuluu samaan kehityshaaraan (kladiin). Viimeisimmän ikäarvion mukaan kladi on noin 87,1 miljoonaa vuotta vanha. Sen ominaisuuksia ovat soikeat tai lähes pallomaiset heteenponnet ja runsas siemenen endospermi. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Malpighiales Luokka:Kasviheimot Luokka:Puut
Psycho Sex

Psycho Sex on rockyhtye The Lords of the New Churchin EP ja single vuodelta 1987. == Kappaleet == === 12" EP === === A-puoli === # # === B-puoli === # * # === 7" single === === A-puoli === # === B-puoli === # * == Kokoonpano == * Stiv Bators – laulu * Brian James – kitara * Grant Flemming – basso * Nick Turner – rummut * Mark Taylor – kosketinsoittimet == Aiheesta muualla == * Psycho Sex discogs.com -sivustolla == Lähteet == Luokka:Vuoden 1987 EP:t Luokka:The Lords of the New Churchin albumit
Capnocytophaga canimorsus

Capnocytophaga canimorsus on gramnegatiivinen sauvabakteeri, jota tavataan koirilla ja kissoilla suun normaalifloorassa. Sen aiheuttamat infektiot ovat melko harvinaisia. Infektioille altistavat muun muassa erilaiset immuunipuutostilat, syöpä, pernanpoisto ja alkoholismi. Vakavat sairastumiset ovat harvinaisia. Tavallisimmin tartunnan saa, kun koiran purressa koiran sylkeä joutuu haavaan. Bakteeri voi tarttua myös esimerkiksi silloin, kun koira nuolee ihmisen rikkoutunutta ihoa. Alkuoireita ovat kuume, koko ruumiissa tuntuvat kivut ja huonovointisuus. Oireet ilmenevät parin kolmen päivän kuluttua tartunnasta. Myöhemmin potilaan hengitys saattaa vaikeutua ja munuaiset lakata toimimasta. Bakteeria vastaan ei ole rokotetta. Capnocytophaga canimorsus -bakteeri tarttuu viidessä prosentissa koiran puremista. Ihon oireillessa tulee heti hakeutua hoitoon. Potilas voi joutua dialyysiin tai amputaatioihin. Bakteerin vuoksi 1–2 potilasta vuodessa päätyy tehohoitoon tai kuolee. == Lähteet == Luokka:Bakteerit Luokka:Bakteeritaudit
No Promises...No Debts

No Promises...No Debts on hollantilaisen rockyhtye Golden Earringin albumi vuodelta 1979. == Kappaleet == === A-puoli === # # # # # === B-puoli === # * # # # # # == Kokoonpano == * George Kooymans – kitara, laulu * Rinus Gerritsen – basso, kosketinsoittimet * Barry Hay – huilu, laulu * Cesar Zuiderwijk – rummut * John Legrand – huuliharppu == Arviot == * Allmusic: Allmusic review == Lähteet == == Aiheesta muualla == * No Promises...No Debts discogs.com -sivustolla Luokka:Vuoden 1979 albumit Luokka:Golden Earringin albumit
Peraceae

Peraceae on pieni trooppinen kasviheimo, joka kuuluu koppisiemenisten Malpighiales-lahkoon.Stevens 2001 –, Viittaus 11.2.2015. == Tuntomerkit == Heimon kasvit ovat pensaita tai puita, jotka ovat maitiaisnesteellisiä tai sisältävät ruskeaa nestettä, ja joiden lehtiasento on kierteinen. Lehdet ovat ehytlaitaisia, korvakkeet tavallisesti pieniä tai puuttuvat. Kukat ovat yksineuvoisia ja sijaitsevat tavallisesti kaksikotisesti, joskus yksikotisesti. Joskus kukinnoissa on värikkäät ylälehdet. Hede- ja emikukat ovat suvussa Pera kehättömiä. Hedekukissa on tavallisesti liuskainen mesiäinen, heteitä on 2–8 ja hedekukassa on tavallisesti myös emiön jäänne. Emikukka on joutoheteetön ja luotti on tavallisesti kaksiliuskainen. Hedelmän väliseinät ovat kalvomaisia. Siemenessä on runsas endospermi. Siementen levittäjinä toimivat ainakin useissa tapauksissa muurahaiset. == Levinneisyys == Peraceae-kasvit ovat levinneet kaikkialle tropiikkiin. == Luokittelu == Heimossa on viisi sukua, joissa on yhteensä 135 lajia. Runsaslajisimmat suvut ovat tippakukat (Clutia) (75 lajia) ja Pera (40 lajia). Aikaisemmin heimon suvut on liitetty tyräkkikasveihin (Euphorbiaceae). Peraceae-heimolla on yhteinen kantamuoto rafflesiakasvien (Rafflesiaceae), tyräkkikasvien (Euphorbiaceae), solmuoksakasvien (Picrodendraceae) ja heimojen Phyllanthaceae, Ixonanthaceae sekä pellavakasvien (Linaceae) kanssa ehkä noin 107 miljoonan vuoden takana liitukaudella. Kyseistä kehityshaaraa voisi nimittää euforbioideiksi, ja sen yksi ominaisuus on hedelmätyyppi: kota, joka on osaksi liite- ja osaksi selkäluomainen, tai lohkohedelmä. Peraceae-heimon ikä lienee 63,5 miljoonaa vuotta. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Malpighiales Luokka:Kasviheimot
Samantha Boscarino

Samantha Joann Boscarino (s. 26. joulukuuta 1994, Venturan piirikunta, Kalifornia, Yhdysvallat) on yhdysvaltalainen näyttelijä, joka tuli tunnetuksi roolistaan nuortenelokuvassa The Clique (2008). Boscarino näytteli myös elokuvassa The Perfect Game ja tv-sarjassa Jonas. Hän teki vierailevat roolit tv-sarjoissa Samaa sukua ja True Jackson, VP, sekä toistuvan sivuroolin Disney Channelin komediasarjassa Onnea matkaan, Charlie!. Vuonna 2010 Boscarino esiintyi Lisa Cucuyna Disneyn sarjassa Waverly Placen velhot. Boscarino kiinnitettiin 2012 vuonna alkaneen How to Rock –sarjan päärooliin. == Filmografia == Elokuvat Vuosi Nimi Hahmo Lisätietoa 2008 The Clique Alicia Rivera julkaistiin suoraan videolle 2009 The Perfect Game Gloria Jimenez Televisio Vuosi Nimi Hahmo Lisätietoa 2009 Jonas Amy Jakso: "Complete Repeat" 2010 Samaa sukua Lindsay Jakso: "Perchance to Dream" 2010 True Jackson, VP Carla Gustav Jakso: "Trapped in Paris" 2010–2014 Onnea matkaan, Charlie! Skyler 8 jaksoa 2010 Waverly Placen velhot Lisa Cucuy Jakso: "Alex Gives Up" 2011 Bucket & Skinner's Epic Adventures C.J./Cindy Johnson Jakso: "Epic Dates" 2012 How to Rock Molly Garfunkel päärooli 2014 Zoe Gone Amber Televisioelokuva 2014 NCIS Rikostutkijat Mary LaFleur Jakso: "Semper Fortis" 2015 Valheiden verkko Avery Jakso: "Trust Me, I'm Getting Plenty of Erections" 2015 Isojen tyttöjen leikit Sophie Miller Jakso: "Girl Meets First Date" 2015 Hot in Cleveland The Bouncer 2 jaksoa == Lähteet == == Aiheesta muualla == * * * Samantha Boscarino Allmusicissa Luokka:Elävät henkilöt Luokka:Yhdysvaltalaiset televisionäyttelijät Luokka:Vuonna 1994 syntyneet Luokka:Yhdysvaltalaiset lapsinäyttelijät
Hydroboraatio

Hydroboraatio on kemiallinen reaktio, jossa hiiliatomien väliseen kaksoissidokseen tai kolmoissidokseen liittyy boori ja vetyatomi ja tuotteena muodostuu organoboraani. Hydroboraatio voi tapahtua myös molekyyleille, joiden rakenteessa on hiilen ja heteroatomin, kuten typen tai hapen välinen kaksois- tai kolmoissidos, esimerkiksi ketoneille tai aldehydeille, imiineille tai nitriileille. Hydroboraatioreaktio on tärkeä reaktio orgaanisessa kemiassa, koska niitä käytetään useissa orgaanisen kemian synteeseissä välituotteina. Hydroboraatioreaktion tutkiminen toi Herbert C. Brownille Nobelin kemianpalkinnon vuonna 1971.Marek Zaidlewicz: Hydroboration, Kirk-Othmer Encyclopedia of Chemical Technology, John Wiley & Sons, New York, 2005. Viitattu 11.2.2015Robert J. Brotherton, C. Joseph Weber, Clarence R. Guibert & John L. Little: Boron Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 11.2.2015 ==Reagenssit ja mekanismi== Hydroboraatioissa reagoivat lähes kaikki alkeenit riippuen käytetystä boorireagenssista. Helpoimmin reagoivat substituoimattomat terminaaliset alkeenit, eli alkeenit, joissa kaksoissidos sijaitsee hiilivetyketjun päässä. Substituoidut alkeenit reagoivat hitaammin muodostaen organoboraanin. Alkyynit reagoivat tyypillisesti alkeeneja hitaammin ja tuotteena muodostuu allyyliboraaneja. Liuottimina reaktiossa käytetään tyypillisimmin dietyylieetteriä, diglyymiä tai tetrahydrofuraania. Booraavana reagenssina käytettiin ensimmäisenä diboraania, mutta sen myrkyllisyyden ja kaasumaisen olomuodon vuoksi se on nykyään korvattu helpommin käsiteltävillä diboraanin amino- tai sulfidikomplekseilla tai alkyyli- tai dialkyyliboraaneilla. Tyypillisiä ovat esimerkiksi katekoliboraani, pinakoliboraani, disiamyyliboraani ja diteksyyliboraani. Reaktion regio- ja enantioselektiivisyyttä voidaan parantaa käyttämällä steerisesti estyneitä tai kiraalisia alkyyliboraaneja, kuten 9-BBN:ää tai pineenistä saatavaa di- isopinokamfenyyliboraania. Enantioselektiivisyyttä voidaan parantaa myös käyttämällä siirtymämetallien kuten rodiumin kiraalisia komplekseja katalyytteinä. Hydroboraatioreaktiossa muodostuu neliatominen rengasrakenteinen siirtymätila. Reaktiossa boori liittyy yleensä vähemmän substituutioituun hiiliatomiin ja vety enemmän substituoituun hiileen. Reaktio ei siis noudata Markovnikovin sääntöä. Tämä additioreaktio voi tapahtua kaikille boraanin boorin ja vedyn välisille sidoksille, esimerkiksi boraani voi reagoida kolmen alkeenin tai alkyynin kanssa muodostaen trialkyyliboraanin, teksyyliboraani voi reagoida kahden alkeenin kanssa ja 9-BBN yhden alkeenin kanssa. : Hydroboraatioissa muodostuvat alkyyliboraanit ovat hyödyllisiä synteettisen kemian välituotteita. Hapetus vetyperoksidin avulla muodostaa alkoholeja, tätä reaktiota kutsutaan hydroboraatio- hapetukseksi, alkyyneistä muodostuneet allyyliboraanit voidaan hapettaa aldehydeiksi, ja booriatomi voidaan korvata muilla atomeilla, kuten typellä tai halogeeniatomilla. Alla esimerkki 2,4,4-trimetyyli-2-penteenin hydroboraatio-hapetuksesta. : ==Lähteet== == Aiheesta muualla == Luokka:Orgaaniset reaktiot
Duende

Duende voi tarkoittaa seuraavia: * Duende, espanjalaisen kansanperinteen tuntemia henkiolentoja * duende, taiteellisen ilmaisun henki * 367943 Duende, asteroidi * Duende – The Spanish Sessions, Killing Joke -yhtyeen kokoelma- albumi
Yleisradion vuoden levy

Yleisradion vuoden levy on edellisen vuoden klassisen musiikin levytys, jolle myönnetään kunniakirja. Kunniakirjaa on myönnetty vuodesta 1971, ja valinnan tekevät Yle Kulttuurin musiikkitoimittajat ja -tuottajat edellisen vuoden suomalaista musiikkia tai suomalaisten taiteilijoiden esityksiä sisältävistä levyistä. Vuoden 2014 levy on harmonikkalevy, jolla Janne Rättyä tulkitsee Domenico Scarlattin sonaatteja. Tämän jälkeen palkinnon ovat saaneet Kamus- kvartetin albumi Different Voices (2015)Yleisradion Vuoden levy 2015 on Kamus- kvartetin Different Voices – "Huipulla ei tarvitse puristaa mailaa saati jousta yksin", Kreeta-Maria Kentalan Side by Side (2016)Yleisradion Vuoden levy 2016 on Alban & Kreeta-Maria Kentalan ”Side by Side”, Alba Recordsin tuottama Northlands - Music by Matthew Whittall (2017)Alba Recordsin Northlands on Yleisradion Vuoden levy 2017, Alba Recordsin Earthly Angels (2018)Yleisradion Vuoden levy 2018 on Alba Recordsin "Earthly Angels" sekä Somnium Ensemblen albumi Unesi ääni (2019)Yleisradion Vuoden levy 2019 on Unesi ääni. Vuoden levyksi 2021 valittiin Laura Hynnisen Otilia. == Lähteet == == Aiheesta muualla == * Vuoden levyt kautta aikojen yle.fi Luokka:Suomalaiset musiikkipalkinnot
Reto Schmidiger

Reto Schmidiger (s. 21. huhtikuuta 1992 Hergiswilhttp://www.retoschmidiger.ch/) on sveitsiläinen alppihiihtäjä. Hän edustaa SC Hergiswiliä. Schmidiger kilpailee pääosin pujottelussa ja suurpujottelussa. Schmidiger debytoi alppihiihdon maailmancupissa maaliskuussa 2010 Garmisch-Partenkirchenin pujottelussa. Ensimmäiset maailmancupin pisteensä hän saavutti helmikuussa 2011 Banskosta ollen superyhdistetyn 12. Schmidigerin uran paras sijoitus maailmancupin osakilpailussa on kahdeksas sija, jonka hän saavutti Lenzerheiden pujottelussa maaliskuussa 2011. Schmidiger kilpaili vuoden 2013 MM-kilpailuissa Schladmingissa, jossa hän oli pujottelussa sijalla 28. Nuorten MM-kilpailuista Schmidiger on saavuttanut kolme kultamitalia ja yhden pronssimitalin. == Lähteet == Luokka:Sveitsiläiset alppihiihtäjät Luokka:Vuonna 1992 syntyneet Luokka:Elävät henkilöt
Oscar Stenström

Oscar Stenström (24. huhtikuuta 1978 – 8. helmikuuta 2015) oli porvoolainen kilpapyöräilijä. Hän voitti urallaan 21 SM-mitalia, joista 16 kultaista. Aktiivisen kilpauransa jälkeen Stenström toimi valmentajana. Hän myös piti kymmenen vuotta Itä-Helsingin pyörähuoltoa. Stenström kuoli 36-vuotiaana sairauskohtaukseen harjoitusretkellä ollessaan harjoittelemassa Mallorcalla. == Lähteet == Luokka:Suomalaiset pyöräilijät Luokka:Vuonna 1978 syntyneet Luokka:Vuonna 2015 kuolleet
Dmytro Pidrutšnyi

Dmytro Volodymyrovytš Pidrutšnyi (; s. 5. marraskuuta 1991 Ternopil) on ukrainalainen ampumahiihtäjä. Hän edustaa Kolos Dynamoa. == Arvokilpailut == Pidrutšnyi sijoittui Hochfilzenin MM-kilpailuissa 2017 takaa-ajossa 14:nneksi. Pyeongchangin olympialaisissa 2022 hän oli henkilökohtaisilla matkoilla parhaimmillaan 21:s takaa-ajokilpailussa. Östersundin MM-kilpailuissa 2019 Pidrutšnyi voitti kultaa takaa-ajossa. Pikakilpailussa hän sijoittui neljänneksi ja yhteislähdössä kymmenenneksi. Anterselvan MM-kilpailuissa 2020 hän oli pikakilpailussa kymmenes. Pekingin olympialaisissa 2022 hän sijoittui pikakilpailussa ja takaa-ajossa 13:nneksi sekä normaalimatkalla 18:nneksi. Oberhofin MM-kilpailuissa 2023 hän oli pikakilpailussa viides ja takaa-ajossa kahdeksas. EM-kilpailuista Pidrutšnyi voitti kultaa sekaviestistä Ridnaunista 2018 ja Minskistä 2020, hopeaa viestistä Otepäästä tammikuussa 2015 ja pronssia supersprintistä Minskistä 2020. Vuonna 2013 hän voitti kultaa yhteislähtökilpailusta, hopeaa sekaviestistä ja pronssia sprintistä talviuniversiadeista. Rulla-ampumahiihdon MM-kilpailuissa hän sai hopeaa sekaviestissä junioreiden sarjassa 2012 ja aikuisissa 2016. == Maailmancup == Pidrutšnyi debytoi ampumahiihdon maailmancupissa vuonna 2012 Pokljukan sprintissä sijoittuen sijalle 98. Ensimmäiset maailmancupin pisteensä hän saavutti Hochfilzenin takaa-ajosta joulukuussa 2013 oltuaan sijalla 24. ÖStersundin takaa-ajon maailmanmestaruus 2019 oli hänen ensimmäinen – ja kauden 2021–2022 jälkeen edelleen ainoa – maailmancupin palkintosijansa. == Lähteet == Luokka:Ukrainalaiset ampumahiihtäjät Luokka:Vuonna 1991 syntyneet Luokka:Elävät henkilöt
Israel Dagg

Israel Jamahl Akuhata Dagg (s. 6. kesäkuuta 1988 Marton, Manawatu- Wanganuihttp://www.espnscrum.com/newzealand/rugby/player/117316.html) on uusiseelantilainen rugby union -pelaaja, joka edustaa Super Rugby -sarjassa pelaavaa Crusadersia. Lisäksi hän pelaa myös kotimaansa pääsarjan Hawke's Bayssa. Dagg on 186 senttimetriä pitkä ja painaa 96 kilogrammaaAll Blacks . == Seurajoukkueura == Dagg on edustanut Uuden-Seelannin pääsarjan Hawke's Bayta vuodesta 2006 asti. Monikansallisessa Super Rugby -sarjassa Dagg debytoi vuonna 2009 Highlandersin paidassa. Hän edusti Highlandersia vuodet 2009-2010 ja teki 25 pelaamassaan ottelussa 133 pistettä. Vuonna 2011 Dagg siirtyi niin ikään Super Rugbyssä pelaavan Crusadersin joukkueeseen ja on ollut yksi joukkueen avainpelaajista. == Maajoukkueura == Dagg debytoi Uuden-Seelannin rugby union -maajoukkueessa kesäkuussa 2010 Irlantia vastaan. Seuraavana vuonna hän oli mukana voittamassa maailmanmestaruutta kotikisoissa. Hänet valittiin turnauksessa viiden parhaan pelaajan joukkoon. == Lähteet == == Aiheesta muualla == * Dagg ESPN-sivustolla * Dagg Uuden-Seelannin maajoukkueen sivustolla Luokka:Uusiseelantilaiset rugby union -pelaajat Luokka:Vuonna 1988 syntyneet Luokka:Elävät henkilöt
Intermediate Experimental Vehicle

Intermediate eXperimental Vehicle (IXV) on Esan kokeellinen avaruusalus, jolla testataan Maan ilmakehään paluun tekniikoita. Hankkeen pääurakoitsija on NGL Prime SpA . Hanke on jatkoa hankkeille kuten CNES:in Pre-X ja ESA:n AREV (Atmospheric Reentry Experimental Vehicle). ==Lento== Alus laukaistiin 11. helmikuuta 2015 kello 13.40 UTC Guayanan avaruuskeskuksesta Vega- raketilla.Eurooppalainen avaruuslentokone kävi 400 kilometrin korkeudessa ja loiskahti mereen Yle Uutiset 11.2.2015Vega rocket launches IXV spaceplane – Mission Complete nasaspaceflight.com 10.2.2015 100-minuuttinen alikiertoradan lento onnistui suunnitelmien mukaan ja alus laskeutui Tyyneen valtamereen. *Maksiminopeus 7700 m/s (27,720 km/h) * Lentomatka 7500 km *Maksimikorkeus 412 km ==Lähteet== ==Aiheesta muualla== *IXV Esan sivulla *ESA-tv lähetys lennosta Luokka:Avaruusalukset Luokka:ESA
Botnia Wood

Oy Botnia Wood Ab oli vuosina 1978–1998 sahaustoimintaa harjoittanut Metsä- Botnian tytäryhtiö. Yritys sulautui vuonna 1998 Oy Metsä Timber Ltd:hen. Sulautuminen oli osa silloisen Metsäliitto-Yhtymän sahausliiketoiminnan uudelleenjärjestelyä. Vuodesta 2012 alkaen Botnia Woodin aikaiset, toiminnassa olevat sahat ovat osa Metsä Groupia ja Metsäliitto Osuuskunnan Metsä Wood -tulosyksikköä. Tuotantolaitokset vuoden 1998 alussa: * Kemi, Karihaara: sahatavara * Kaskinen: sahatavara * Merikarvia: sahatavara * Teuva: sahatavara ==Lähteet== ==Aiheesta muualla== * Lawast, Gustav & Pänkälä, Martti: Tahto toi tehtaan. Oy Metsä-Botnia Ab:n taustoja ja tapahtumia Etelä-Pohjanmaalla. Metsä-Botnia 1998. ISBN 952-91-0422-7. Luokka:Entiset suomalaiset metsäteollisuusyhtiöt Luokka:Suomen sahateollisuus Botnia Wood Luokka:Kaskislaiset yritykset
São Lourenço dos Órgãos

São Lourenço dos Órgãos on kunta eli concelho Kap Verden saarivaltiossa, Atlantin valtameressä. Kunta sijaitsee Santiagon saarella. Kunnassa oli vuonna 2010 7 350 asukasta ja sen pinta-ala on 36,9 km²Portal do Instituto Nacional de Estatística ine.cv Viitattu 11.2.2015. ==Lähteet== Luokka:Kap Verden kunnat
Sinappia ja ketsuppia

Sinappia ja ketsuppia on vuonna 1987 ilmestynyt Radiopuhelimet-yhtyeen ensimmäinen EP-levy. Maaliskuussa 1986 toimintansa aloittanut Radiopuhelimet äänitti ensimmäisen demonauhansa samana syksynä, sillä oli mukana myös Sinappia ja ketsuppia -EP:llä ilmestyneitä kappaleita. Vuonna 1987 Radiopuhelimien rumpali Jyrki Raatikainen, aikaisemmin Kansanturvamusiikkikomissiossa laulanut Antti Penttilä sekä Kari Heikonen perustivat Bad Vugum -levy-yhtiön julkaisemaan yhtyeen musiikkia. Radiopuhelimet äänitti 20.–21. lokakuuta 1987 kahdeksan kappaletta, jotka ilmestyivät myöhemmin EP-levyillä Sinappia ja ketsuppia sekä Tyhjä on täysi (1988).Historia Radiopuhelimet. Viitattu 11.2.2015. Levyn kappaleet ovat mukana myös vuonna 1991 julkaistulla kokoelma-albumilla 2 ½. == Muusikot == *Mika Hautamäki – basso *Jukka Kangas – kitara *J. A. Mäki – laulu *Jarno Mällinen – kitara *Jyrki Raatikainen – rummut == Kappaleet == ;A-puoli # (säv. Mällinen, san. Mäki, sov. Radiopuhelimet) # (säv. Mällinen, san. Mällinen, Raatikainen, sov. Radiopuhelimet) ;B-puoli # (säv. & san. Mällinen, sov. Radiopuhelimet) # (säv. Mällinen, san. Turunen, sov. Radiopuhelimet) == Lähteet == *Radiopuhelimet: Sinappia ja ketsuppia Finnmusic. *Sinappia ja ketsuppia Radiopuhelimet. ===Viitteet=== Luokka:Vuoden 1987 EP:t Luokka:Radiopuhelimien albumit Luokka:Bad Vugumin albumit
Tyhjä on täysi

Tyhjä on täysi on keväällä 1988 ilmestynyt Radiopuhelimet-yhtyeen toinen EP- levy. Sen materiaali äänitettiin 20.–21. lokakuuta 1987 yhdessä joulukuussa 1987 julkaistun Sinappia ja ketsuppia -EP:n kanssa.Historia Radiopuhelimet. Viitattu 11.2.2015. Levyn kappaleita oli mukana myös syksyllä 1986 tehdyllä yhtyeen ensimmäisellä demonauhalla. EP:n kappaleet on julkaistu myös vuonna 1991 ilmestyneellä kokoelma-albumilla 2 ½. == Muusikot == *Mika Hautamäki – basso *Jukka Kangas – kitara *J. A. Mäki – laulu *Jarno Mällinen – kitara *Jyrki Raatikainen – rummut == Kappaleet == ;A-puoli # (säv. Mällinen, san. Raatikainen, sov. Radiopuhelimet) # (säv. & san. Mällinen, sov. Radiopuhelimet) ;B-puoli # (säv. & san. Mällinen, sov. Radiopuhelimet) # (säv. & san. Mällinen, sov. Radiopuhelimet) == Lähteet == *Radiopuhelimet: Tyhjä on täysi Finnmusic. *Tyhjä on täysi Radiopuhelimet. ===Viitteet=== Luokka:Vuoden 1988 EP:t Luokka:Radiopuhelimien albumit Luokka:Bad Vugumin albumit
Jussi Teittinen

Jussi Teittinen (s. 1966 Mikkeli) oli Heinolan kaupunginjohtaja maaliskuusta 2014 lokakuuhun 2017. Hän ehti toimia Seutukaupunkiverkoston puheenjohtajana toukokuusta 2017 Heinolan kaupunginjohtajan virasta irtisanotumiseensa asti. http://yle.fi/uutiset/heinolan_uusi_kaupunginjohtaja_tarttui_toimeen/7117332https://www.ess.fi/uutiset/paijathame/art2408609https://api.hankeikkuna.fi/asiakirjat/0c67b434-0686-417b-8944-8281ff1f6514/2ea2fd2e-4e1a-4e65-ac30-2a105557f657/KIRJE_20170519110000.PDF Aiemmin Teittinen oli Mäntyharjun ja sitä ennen Tuusniemen kunnanjohtaja.http://www.pitajanuutiset.fi/Uutiset/13897586.html Hän oli Pälkäneen kunnanjohtaja maaliskuusta 2019 tammikuun 2021 loppuun, joskin viimeiset puoli vuotta hän oli pääosin virkavapaalla. Hän on toiminut myös Orimattilan seudun kansanterveystyön kuntayhtymän hallintojohtajana. Heinolan kaupunginvaltuuston valitessa kaupunginjohtajan marraskuussa 2013 hän sai 30 ääntä 43:sta.http://yle.fi/uutiset/jussi_teittinen_on_heinolan_uusi_kaupunginjohtaja/6951487 Valitusten vuoksi hän joutui aloittamaan Heinolan kaupunginjohtajana väliaikaisessa virkasuhteessa.http://yle.fi/uutiset/heinola_pistaa_tuoreen_johtajansa_koeajalle_kahteen_otteeseen/7108638 == Lähteet == Luokka:Heinolan pormestarit ja kaupunginjohtajat Luokka:Mäntyharjun kunnanjohtajat Luokka:Tuusniemen kunnanjohtajat Luokka:Pälkäneen kunnanjohtajat Luokka:Vuonna 1966 syntyneet Luokka:Elävät henkilöt
Operaatio Koltso

Operaatio Koltso (Sormus) oli Stalingradin taistelun viimeinen vaihe, jossa puna-armeija käynnisti ratkaisevan hyökkäyksen Saksan 6. armeijaa vastaan. Hyökkäys alkoi massiivisella tykistötulella saksalaisten asemiin 10. tammikuuta 1943 seitsemän Neuvostoliiton armeijan piirittäessä kaupunkia. Ensimmäisen kolmen päivän aikana puna-armeija menetti 26 000 miestä ja puolet panssarivaunuistaan. Läntinen puoli Stalingradin motista oli menetetty 17. päivä. Tämän jälkeen taistelut laantuivat neljäksi päiväksi, jolloin puna- armeijan joukot järjestettiin uudelleen seuraavaa vaihetta suunniteltaessa. 20. päivä taistelut käynnistyivät uudelleen. Gumrakin lentokenttä vallattiin saksalaisilta kaksi päivää myöhemmin, minkä jälkeen saksalaiset eivät enää voineet evakuoida haavoittuneita ilmateitse. 25. tammikuuta Saksan LI armeijakunnan komentaja Walther von Seydlitz-Kurzbach käski divisiooniensa komentajien päättää antautumisista. Seydlitz itse pakeni saksalaisten linjojen läpi tulitusta ja antautui Neuvostojoukoille. 26. tammikuuta Neuvostoliiton 21. armeijan ja 13. kaartindivisioonan joukot kohtasivat toisensa Mamajevin kurgaanin pohjoispuolella jakaen motin kahteen osaan Pauluksen joukkoihin etelässä ja kenraali Karl Streckerin XI armeijakuntaan pohjoisessa. Neuvostojoukot puhdistivat kaupungin keskustan 31. tammikuuta mennessä, jolloin Paulus antautui joukkoineen. Streckerin joukot antautuivat 2. helmikuuta päättäen Stalingradin taistelun Neuvostoliiton voittoon. Luokka:Toisen maailmansodan itärintaman taistelut Koltso
Who’s That Chick?

Who’s That Chick? on ranskalaisen DJ-tuottaja David Guettan kappale hänen neljännen, One Love-studioalbumin uusintapainokselta, nimeltään One More Love. Kappale sisältää barbadoslaisartisti Rihannan esittämiä sanoja. Kappaleen sanat ovat kirjoittaneet Kinda "Kee" Hamid, David Guetta, Giorgio Tuinfort sekä Frédéric Riesterer, joista Guetta, Tuinfort ja Riesterer vastasivat myös sen tuotannosta. Kappale julkaistiin digitaalisesti ladattavana singlenä kansainvälisesti 22. marraskuuta 2010 sekä myös CD singlenä ja EP-levynä. Näistä jälkimmäisin julkaistiin Yhdysvalloissa ja se sisältää kappaleen remix- versioita. Guettaa oli pyydetty tuottamaan kappaleita Rihannan viidennelle, Loud-studioalbumille. Kun hän oli neroillut ideoita, Guetta konseptualisoi kappaleen "Who’s That Chick?" sekä soitti demonauhoitteen Rihannalle backstagellä hänen erään Last Girl on Eart-kiertueen konsertissa. MTV Newsin tekemässä haastattelussa Guetta kertoi ajattelleensa että Rihanna ei pitänyt kappaleesta ensivaikutelmilla, mutta mieltyi siihen kun tämä suostui nauhoittamaan sen. Myöhemmin Rihanna vahvisti tiedon siitä että kappale ei tulisi esiintymään Loudin lopullisella kappalelistalla ja että hän sen sijaan sisällyttäisi sen Guettan One Love-studioalbumin uudelleenjulkaisulle, jossa Rihanna esiintyisi mukanaolevana artistina. "Who’s That Chick?" on dancepop kappale, jossa instrumentaalit koostuisivat syntetisaattoreista. "Who’s That Chick?" sai pääosin positiivisen vastaanoton musiikkikriitikoilta, jotka yllättyivät Guettan ja Rihannan yhteisestä esiintymisestä sekä sävellyksestä. Sitä kuvailtiin yhdeksi vielä kiinnostavammista vuonna 2010 julkaistuista kappaleista johtuen sen yhteyksistä useisiin hankkeisiin, kuten Doritosin mainoskampanjaan sekä molempien artistien albumeihin. Kappale saavutti kohtalaisen listamenestyksen; se saavutti listan ensimmäisen sijan Belgian Valloniassa, Slovakiassa, Isossa-Britanniassa sekä Yhdysvaltain Hot Dance Club Songs -listalla. Kappale pääsi viiden parhaan joukkoon Itävallassa, Suomessa, Ranskassa, Irlannissa, Norjassa, Espanjassa sekä Sveitsissä. Kappale ei kuitenkaan menestynyt odotetusti Billboard Hot 100 -listalla, jossa se oli parhaimmillaan vain listan sijalla viisikymmentäyksi. Kappaleelle on julkaistu kaksi Jonas Åkerlundin ohjaamaa musiikkivideota. Kirkas ja värikäs päiväversio kuvattiin sekä sitä käytettiin mainostamaan Doritosin kampanjaa, kun taas vielä pimeämpi ja synkkä yöversio kuvattiin kappaleen viralliseksi musiikkivideoksi. ==Lähteet== Luokka:Vuoden 2010 kappaleet Luokka:David Guettan kappaleet Luokka:Rihannan kappaleet
She Doesn’t Mind

She Doesn't Mind on jamaikalaisartisti Sean Paulin kappale hänen viidenneltä, Tomahawk Technique-studioalbumilta. Sen sanoittivat Sean Paul, Shellback ja Benny Blanco sekä tuottivat Shellback ja Benny Blanco. Se julkaistiin NRJ & Skyrockissa (Ranskan radiot) 29. syyskuuta sekä iTunesissa 31. lokakuuta 2011. Yhdysvaltain mainstream radioissa kappale julkaistiin 24. tammikuuta 2012. Kuten kappaleen edeltäjä "Got 2 Luv U", jolla vierailee yhdysvaltalaislaulaja Alexis Jordan, se debytoi listan kärkisijalla Sveitsissä. Kappale pääsi listan kärkeen myös Itävallassa ja Israelissa, kuten myös listan toiselle sijalle Isossa-Britanniassa ja Ruotsissa sekä listan kolmannelle sijalle Ranskassa ja Romaniassa. Kappale on mukana tulevan Grand Slam Tennis 2 -videopelin eurooppalaisella julkaisulla. ==Lähteet== Luokka:Vuoden 2011 kappaleet Luokka:Sean Paulin kappaleet
Peter Snickars

Carl Peter Snickars (8. joulukuuta 1955 Vaasa – 9. helmikuuta 2015 Vaasa) oli suomenruotsalainen näyttelijä, dramaturgi ja ohjaaja.Vem och vad: Biografisk handbook 1996, s. 544. Helsingfors: Schildts, 1996. ISBN 951-50-0800-X. Snickars opiskeli Teatterikorkeakoulussa vuosina 1975–1979 ja työskenteli sen jälkeen Suomen ruotsinkielisissä teattereissa, muun muassa teatterinjohtajana Vaasassa ja Turussa, sekä Ruotsissa, Norjassa ja Färsaarilla. Hän esiintyi myös elokuvissa Sotilaan sydän (1992) ja Colorado Avenue (2007) sekä ohjasi lyhytelokuvia. Snickars kuoli kotonaan pitkäaikaisen sairauden murtamana helmikuussa 2015.”Peter Snickars död.” Hufvudstadsbladet 11.2.2015, s. 26. Snickarsin viimeiseksi työksi jäi hänen omaa sairauttaan ja kuolemaansa kuvaava dokumentti Tills cancern skiljer oss åt. == Lähteet == ==Aiheesta muualla== * * Luokka:Suomalaiset näyttelijät Luokka:Suomalaiset dramaturgit Luokka:Suomalaiset teatteriohjaajat Luokka:Vuonna 1955 syntyneet Luokka:Vuonna 2015 kuolleet
Midnight City

Midnight City on ranskalaisen elektronista musiikkia soittavan yhtyeen M83 kappale. Se julkaistiin ensimmäisenä Ranskassa yhtyeen kuudennen, Hurry Up, We're Dreaming-studioalbumin johdantosinglenä 16. elokuuta 2011. Kappaleen sanoittivat Anthony Gonzalez, Yann Gonzalez, Morgan Kibby ja Justin Meldal- Johnsen. Kappale koki kansainvälisen menestyksen, päästyään Ranskan singlelistan sijalle kahdeksan sekä Billboardin Alternative Songs ja Rock Songs-listoille. Sen johdosta kun kappaletta käytettiin televisiokanava TF1:n lopputunnusmusiikkina UEFA Euro 2012-kilpailun jälkeen se nousi Ranskan latauslistan ensimmäiselle sijalle. Muualla "Midnight City" sai menestystä Isossa-Britanniassa vuonna 2012 sen jälkeen kun se valittiin televisio-ohjelma Made in Chelsean tunnuskappaleeksi ja käytettiin BBC:n vuoden 2012 Lontoon kesäolympialaisten taustamusiikkina; se onnistui pääsemään Britannian singlelistan sijalle kolmekymmentäneljä. ==Lähteet== Luokka:Vuoden 2011 kappaleet Luokka:Ranskalaiset musiikkikappaleet
Miss Piggy

Miss Piggy on keskeinen nukkehahmo Muppetit ja The Muppet Show -televisiosarjoissa. Miss Piggy on sika, joka on vakuuttunut siitä, että hänet on tarkoitettu tähteyteen, ja minkään ei tule seistä hänen tiellään. Hän on esiintyessään varsin viehättävä, mutta voi hetkessä raivostua, jos tuntee olonsa loukatuksi. == Elämäkerta == Vaatimattomissa oloissa kasvanut Miss Piggy sai esitystoiminnan voittamalla Miss Bogen County -kauneuskilpailun, jonka voitettuaan hän myös tapasi Kermitin ensimmäistä kertaa. Tämä tapahtui elokuvassa Muppet-elokuva. Vuonna 1976 Miss Piggy aloitti kuorossa Muppet Show’ssa. Miss Piggyn karisman ja kirjekurssilta opitun karaten vuoksi häntä niin pelätään kuin palvotaankin. Piggyn ura laajeni televisioerikoisuuksiin, kotivideoihin ja kirjoihin. Miss Piggy näytteli kahta säännöllistä roolia Muppet Show’n luonnoksissa: "Eläinsairaalassa" roolina oli hurmaava sairaanhoitaja ja "Siat Avaruudessa" -luonnoksessa perämies Piggy. Luokka:Muppetit Luokka:Kuvitteelliset siat Luokka:Nukkehahmot
Hussain Shah Syed

Hussain Shah Syed (Urduksi سيد حسين شاه, s. 14. elokuuta 1964) on pakistanilainen nyrkkeilijä, joka voitti pronssimitalin miesten keskiraskaassa sarjassa vuoden 1988 kesäolympialaisissa Soulissa. Shah on vapaapainija Muhammed Bashirin lisäksi ainoa henkilökohtaisen lajin mitalin olympialaisissa saanut pakistanilaisurheilija. Tämän johdosta vuonna 1989 Shah sai Pakistanin hallitukselta Sitara-i-Imtiaz-mitalin. Nykyisin Shah toimii nyrkkeilyvalmentajana Japanissa. ==Lähteet== Luokka:Pakistanilaiset urheilijat Luokka:Pakistanilaiset olympiamitalistit Luokka:Nyrkkeilijät Luokka:Vuonna 1964 syntyneet Luokka:Elävät henkilöt
Aliu Djaló

Aliu Djaló (s. 5. helmikuuta 1992 Bissau, Guinea-Bissau) on guineabissaulaissyntyinen portugalilainen jalkapalloilija, jonka nykyinen seura on islantilainen UMF Njarðvík. Hän on pelipaikaltaan keskikenttäpelaaja, joka pelaa useimmiten keskikentän pohjalla.http://www.transfermarkt.co.uk/aliu-djalo/profil/spieler/129555 == Seurajoukkueura == Djaló edusti vuodet 2003–2007 Boavista FC:n nuorten joukkueita, pelaten yhden kauden myös Pasteleirassa. Vuonna 2007 lupaavana pidetty Djaló siirtyi Englannin valioliigan Chelsea FC:hen siirtosummalla, joka nousisi mahdollisesti viiteen miljoonaan puntaan riippuen esiintymisistä edustusjoukkueessa.http://www.iltasanomat.fi/jalkapallo/art-1423284191499.html . Hän pelasi kuitenkin Chelseassa vain pääosin nuorten joukkueissa eikä debyyttiä edustusjoukkueessa koskaan tapahtunut. Tammikuussa 2012 Djaló siirtyi Kyproksen jalkapalloliigan AEL Limassoliin, jossa hän voitti kaudella 2011–2012 sarjan mestaruuden. Djaló pelasi limassolilaisseurassa neljä ottelua ilman maaleja.http://nr.soccerway.com/players/aliu-djalo/160546/ Vuonna 2013 Djaló siirtyi kotimaansa Primeira Ligan CS Marítimoon, jossa hän ei kuitenkaan pelannut yhtään ottelua ja matka jatkui helmikuussa 2014 Romanian pääsarjan Liga I:n Gaz Metan Mediașiin. Loppukauden aikana Djaló pelasi romanialaisseurassa kolme ottelua. Elokuussa 2014 hän siirtyi lainalle Puolan toiseksi korkeimman sarjatason MKP Pogoń Siedlceen, jossa hän esiintyi kahdessatoista sarjaottelussa syyskauden aikana. Helmikuussa 2015 Djaló siirtyi Ykkösen PS Kemi Kingsiin kauden 2015 kattavalla lainasopimuksella.http://kymppipaikka.fi/Ykkonen/PS-Kemille-kovat-meriitit- omaava-vahvistus Elokuussa Djaló solmi joukkueen kanssa vuoden mittaisen jatkosopimuksen jatkaakseen lainan päätyttyä seuraavallakin kaudella Kemissä.Djalo jatkaa PS Kemissä Syyskuussa hän siirtyi Kemistä Englannin kakkosliigan Crawley Town FC:een 2+1-vuotisella sopimuksella. Kaby jättää PS Kemin ja siirtyy Crawley Towniin Vuonna 2019 Djaló siirtyi UMF Njarðvíkin riveihin. ==Maajoukkueura== Djaló on edustanut Portugalin poikamaajoukkueita 18 kertaa 2008–2012.Kaby Portugalin jalkapalloliiton sivustolla ==Muuta== Djalóa kutsutaan usein nimellä Kaby Djaló tai vain pelkkä Kaby. Djalón veli Yannick Djaló on myös jalkapalloilija. Hän on pelannut Portugalin maajoukkueessa.http://talksport.com/magazine/features/2011-05-19/everton- transfer-target-yannick-djalo-10-things-you-need-know ==Lähteet== ==Aiheesta muualla== * * Djaló SkySportsin sivuilla * Djaló Soccerwayn sivuilla Luokka:Portugalilaiset jalkapalloilijat Luokka:Guineabissaulaiset jalkapalloilijat Luokka:Vuonna 1992 syntyneet Luokka:Elävät henkilöt
Ilhéu Raso

Ilhéu Raso tai Raso (vanh. Razo) on Barlaventon saariryhmään kuuluva asumaton saari Kap Verden saarivaltiossa Atlantin valtameressäIlhéu Raso, Cape Verde geographic.org. Viitattu 11.2.2015.. Saaren pinta-ala on 7 km². Se sijaitsee kaakkoon Brancon saarelta ja länteen São Nicolaun saarelta. Saari tunnetaan rasonkiurusta, kotoperäisestä lintulajista jota ei esiinny missään muuallaBirdlife: Raso Lark birdlife.org. Viitattu 11.2.2015.. ==Lähteet== ==Aiheesta muualla== Luokka:Kap Verden saaret
It Will Rain

It Will Rain on yhdysvaltalaisartisti Bruno Marsin kappale. Se julkaistiin iTunesissa digitaalisesti ladattavana singlenä 27. syyskuuta 2011. Kappaleeseen liittyvän musiikkivideon piti alun perin kokea ensiesitys MTV- kanavalla 26. lokakuuta 2011; 24\. lokakuuta 2011 Mars kuitenkin ilmoitti Twitterin kautta että musiikkivideon julkaisua on lykätty muutamalla viikolla. Videon ensiesitys oli lopulta 10. marraskuuta 2011. Kappale on mukana elokuvan Twilight – Aamunkoi soundtracklevyllä. Skylar Grey esitti kappaleen yhdessä Marsin kanssa hänen Euroopan livekiertueen aikana. ==Lähteet== Luokka:Vuoden 2011 kappaleet Luokka:Bruno Marsin kappaleet
20 suosikkia – Lokki (Arja Havakka)

20 suosikkia – Lokki on Arja Havakan kokoelmalevy vuodelta 2014. Albumi kuuluu 20 suosikkia -kokoelmalevysarjaan ja on Havakalta ensimmäinen osa kyseisessä sarjassa == Kappaleet == # # # # # # # # # # # # # # # # # # # # == Katso myös == * Arja Havakan diskografia * 20 suosikkia -sarjan muut albumit == Lähteet == Luokka:Vuoden 2014 kokoelma-albumit Luokka:Arja Havakan albumit
Laïkó

Laïkó () tai monikossa laïká (λαϊκά) on kreikkalaisen musiikin tyylilaji. Se on lähellä perinteistä kreikankielistä kansanmusiikkia ja rebetikoa. Kirjaimellisesti laïkó tragoúdi tarkoittaa kreikan kielessä ”kansanlaulua” tai ”suosittua laulua”. Laïkón katsotaan syntyneen kansanmusiikin ja niin sanotun uuden populaarimusiikin pohjalle 1950-luvulla. Kuuluisimpia laïkón esittäjiä nykyään ovat muun muassa Ánna Víssi, Ántzela Dimitríou, Pópi Malliotáki, Kaíti Garmpí, Antónis Rémos, Giórgos Ntaláras ja Giánnis Pários. Merkittäviä säveltäjiä ovat muun muassa Manólis Chiótis ja Giórgos Mouzákis. Usein myös Míkis Theodorákis mielletään laïkón säveltäjäksi. == Lähteet == *History of rebetiko and laïkó. rebetiko.gr Luokka:Kreikan musiikki
Jean-Christophe Bahebeck

Jean-Christophe Bahebeck (s. 1. toukokuuta 1993 Saint-Denis) on ranskalainen jalkapalloilija, joka edustaa Alankomaiden Eredivisiessa pelaavaa FC Utrechtia. Hän kuului pitkään Paris Saint-Germainin omistukseen mutta pelasi viisi kautta lainalla viidessä eri seurassa. Oikeajalkainen Bahebeck on pelipaikaltaan hyökkääjähttp://www.transfermarkt.co.uk/jean-christophe- bahebeck/profil/spieler/164897. Hänellä on kamerunilaisia sukujuuria. == Seurajoukkueura == Bahebeck debytoi Paris Saint-Germainin paidassa Ligue 1:ssä maaliskuussa 2011 AJ Auxerrea vastaan. Kaudella 2011–2012 hän debytoi myös Eurooppa-liigassa tehden pelaamassaan viidessä alkulohko-ottelussa yhden maalin. Kaudeksi 2012-2013 Bahebeck siirtyi lainalle Ligue 1:n nousijaseuraan Troyes AC:hen, jossa hän pelasi kauden aikana 27 ottelua ja teki kolme maalia. Uran avausmaali Ligue 1:ssä syntyi Olympique Lyonnaisin verkkoon elokuussa 2012. Kauden 2013-2014 hän pelasi lainalla niin ikään Ligue 1:n Valenciennes FC:ssä tehden 19 pelaamassaan ottelussa kaksi osumaa. Kaudeksi 2014–2015 Bahebeck palasi PSG:hen. Hän teki ensimmäisen maalinsa seuran paidassa syyskuussa 2014 Toulouse FC:n verkkoon. Hän debytoi kauden aikana myös Mestareiden liigassa. Vuonna 2014 Bahebeck voitti PSG:n kanssa Trophée des Championsin eli Ranskan supercupinhttp://www.transfermarkt.co.uk/jean- christophe-bahebeck/leistungsdatendetails/spieler/164897/verein/1095. Hän pelasi kauden aikana 15 Ranskan liigan ottelua ja teki niissä kaksi maalia. Kaudella 2015–2016 Bahebeck pelasi lainalla Saint-Étiennessa, kaudella 2016–2017 italialaisseura Pescarassa ja kaudella 2017–2018 FC Utrechtissa, jonka omistukseen hän siirtyi ilmaiseksi elokuussa 2018.https://www.transfermarkt.co.uk/jean-christophe- bahebeck/transfers/spieler/164897 == Maajoukkueura == Bahebeck on pelannut monissa Ranskan nuorten maajoukkueissa. Vuodesta 2013 hän on pelannut alle 21-vuotiaiden maajoukkueessa. Vuonna 2013 Bahebeck oli mukana voittamassa alle 20-vuotiaiden maajoukkueen kanssa MM-kultaa Turkista. Hän teki turnauksessa kaksi maaliahttp://www.fifa.com/worldfootball/statisticsandrecords/players/player=368966/index.html . Bahebeck voi edustaa maajoukkuetasolla Ranskan lisäksi myös Kamerunia, jossa hänellä on sukujuuria. == Muuta == Bahebeckin velipuoli Rosère Manguélé on myös ammattilaisjalkapalloilija, hän on pelannut parhaimmillaan Ligue 2:ssa. == Lähteet == == Aiheesta muualla == * * Bahebeck FIFA:n sivuilla * Bahebeck Soccerwayn sivuilla Luokka:Ranskalaiset jalkapalloilijat Luokka:Vuonna 1993 syntyneet Luokka:Elävät henkilöt
Johannes Clementis Mentzius

Johannes Clementis Mentzius (k. 1606 Kokemäki) oli suomalainen kirkkoherra ja ramistisen filosofian kannattajana tunnettu oppinut. Mentzius lienee siirtynyt Suomeen todennäköisesti Pohjois-Saksasta tai mahdollisesti Liivinmaalta Baltiasta. Hänen opiskelustaan ja papiksi vihkimisestään ei ole tietoja. Ensimmäinen kirjallinen tieto Mentziuksesta on vuodelta 1593, jolloin hän Turun katedraalikoulun apuopettajana allekirjoitti Uppsalan kokouksen päätöksen Turussa. Kaarle-herttuan koollekutsumassa Uppsalan kokouksessa hyväksyttiin Augsburgin tunnustus ja luterilaisuudesta tuli Ruotsin ja Suomen valtakunnanuskonto. Mentzius oli yksi niistä 192 papista, jotka allekirjoittivat 19. kesäkuuta 1593 Turussa Uppsalan kokouksen päätösasiakirjan Decretum Upsalien, jossa tuomittiin kuningas Juhana III:n vuonna 1576 tai 1577 julkaisema jumalanpalvelusjärjestys eli niin sanottu punainen kirja. Mentzius oli sitten Porin pedagogion koulumestarina eli rehtorina 1598–1600 ja vuodesta 1600 alkaen hän oli Kokemäen kirkkoherrana. Kaarle-herttua piti Mentziusta muutamia viikkoja vankina Turun linnassa talvella 1600 epäiltyään tätä Sigismundin kannattajaksi. Hän vapautui kuitenkin pian ja valittiin herttuan hyväksymänä ehdokkaana Kokemäen kirkkoherraksi. Hän joutui kiistoihin seurakuntalaistensa kanssa jotka pitivät kiivaana, väkivaltaisena ja oman käden oikeutta harjoittavana. Mentzius oli tunnettu kirjallisista harrastuksistaan ja hänellä oli aikakauden mittapuun mukana merkittävä kotikirjasto. Vuonna 1600 hän julkaisi Wittenbergissä yleiskatsauksen Audomarus Talauksen retoriikasta ja Petrus Ramuksen dialektiikasta nimellä Synopsis rhetoricae A. Talaei et dialecticae P. Rami: areolis & cancellis distincta, tyronum gratia.SKS Biografiakeskus : Turun hiippakunnan paimenmuisto : Mentzius, Johannes Clementis (K 1606)Punainen kirja == Lähteet == Luokka:Suomalaiset filosofit Luokka:Suomen evankelis- luterilaisen kirkon papit Luokka:1500-luvulla syntyneet Luokka:Vuonna 1606 kuolleet
Ampelákia (Salamis)

Ampelákia (; myös Ambelákia) on Kreikan kaupunki sekä samanniminen Salamiin kunnan kunnallisyksikkö (Δημοτική Ενότητα Αμπελακίων, Dimotikí Enótita Ampelakíon) ja entinen itsenäinen kunta. Se sijaitsee Salamiin saarella, Saarten alueyksikössä Attikan alueella. Koko kunnallisyksikön väkiluku on 7 507 ja varsinaisen Ampelákian kaupungin väkiluku 4 710 (vuonna 2011). Ampelákian kaupunki, suomeksi ”Viinitarhat”, sijaitsee Salamiin itärannikolla. Se on saaren kolmanneksi suurin asutus. Ampelákian kunnallisyksikkö käsittää alueen saaren itäosasta. Ampelákia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Salamiin kanssa uudeksi Salamiin kunnaksi, jolloin se muuttui uuden kunnan kunnallisyksiköksi. Antiikin Salamiin kaupunki sijaitsi Ampelákian Spithárin kylän paikalla klassisella ja hellenistisellä kaudella. Jonkin verran kaupungin raunioita on näkyvillä kylässä kaivausten seurauksena. == Kunnallisyksikön osat == Ampelákian kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ampelákia Ampelákia 4 710 Kynosoúra 152 Spithári 136 Selínia Atalánti (saari) 0 Selínia 2 509 Yhteensä: 7 507 == Lähteet == Luokka:Attikan entiset kunnat Luokka:Attikan kaupungit Luokka:Salamis
Exómvourgo (kunnallisyksikkö)

Exómvourgo (; virallisesti Δημοτική Ενότητα Εξωμβούργου, Dimotikí Enótita Exomvourgou) on yksi Tínoksen kunnan kunnallisyksiköistä ja entinen itsenäinen Kreikan kunta. Se sijaitsee Tínoksen saarella, Tínoksen alueyksikössä Etelä- Egean saarten alueella. Kunnallisyksikön väkiluku on 2 403 (vuonna 2011). Exómvourgo käsittää suurimman osan Tínoksen saaresta lukuun ottamatta sen kaakkois- ja luoteispäitä. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tínoksen kuntaan yhdessä Pánormoksen kanssa, jolloin se muuttui uuden kunnan kunnallisyksiköksi. Kunnallisyksikkö on saanut nimensä sen alueella sijaitsevasta Exómvourgo-vuoresta. == Kunnallisyksikön osat == Exómvourgon kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Agápi Agápi 91 Sklavochóri 0 Falatádos Falatádos 226 Koumáros 49 Vólax 53 Kalloní Aetofoléa 40 Kalloní 201 Káto Kleísma 57 Kámpos Ágios Romanós 29 Fsínos 4 Kámpos 71 Loutrá 24 Smardáki 51 Tarampádos 24 Vourní 2 Xinára 17 Kardianí Kardianí 73 Órmos Kardianís 14 Kómi Drakonísi (saari) 0 Kolympíthra 9 Kómi 188 Krókos 25 Perástra 21 Skaládos 75 Ktikádos Ágios Márkos 38 Chatzirádos 25 Kiónia 146 Ktikádos 74 Sperádos 20 Tripótamos 83 Stení Kéchros 49 Liváda 3 Mési 38 Myrsíni 99 Potamiá 33 Stení 295 Tzádos 10 Ystérnia Órmos Ysterníon 47 Ystérnia 99 Yhteensä: 2 403 == Lähteet == Luokka:Etelä-Egean saarten entiset kunnat Luokka:Tínos
Kalampáki

Kalampáki (; ; myös Kalambáki) on Kreikan kaupunki sekä samanniminen Doxáton kunnan kunnallisyksikkö (Δημοτική Ενότητα Καλαμπακίου, Dimotikí Enótita Kalampakíou) ja entinen itsenäinen kunta. Se sijaitsee Dráman alueyksikössä Itä-Makedonian ja Traakian alueella. Koko kunnallisyksikön väkiluku on 5 573 ja varsinaisen Kalampákin kaupungin väkiluku 3 110 (vuonna 2011). Kalampáki on Doxáton kunnan kuntakeskus. Kalampákin kaupunki sijaitsee linnuntietä noin seitsemän kilometriä Doxátosta lounaaseen ja noin 23 kilometriä Kaválasta luoteeseen. Kalampáki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Doxáton kuntaan. == Kunnallisyksikön osat == Kalampákin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Agía Paraskeví Agía Paraskeví 454 Fteliá Fteliá 828 Kalamónas Kalamónas (Kalamón) 597 Kalampáki Kalampáki 3 110 Nerofráktis Nerofráktis 584 Yhteensä: 5 573 == Lähteet == Luokka:Doxáto Luokka:Itä-Makedonian ja Traakian entiset kunnat Luokka:Itä-Makedonian ja Traakian kaupungit